open-index/open-wikipedia-markdown huggingface dataset:
Vesterled

**Vesterled** var betegnelsen som ble brukt om å reise i vikingferd mot vest og sørvest, til Storbritannia, Irland og vesterhavsøyer som Orknøyene, Shetland og Hebridene. 

Det var særlig norske vikinger som reiste i vesterled. Svenskene dro «i østerled» over Østersjøen og opp elvene i Kyivriket, mens danskene dro over til Nord-England, Frisland og Normandie. 

På begynnelsen av 800-tallet seilte vestlendinger som hadde slått seg ned på Shetland, Orknøyene og Færøyene, videre sørover og ryddet gårder på Hebridene, i Nord-Skottland og på østsiden av Irskesjøen. Derfra tok de kontroll over øya Man og opprettet flere små riker i Irland.

Da nordmennene kom til Irland like etter år 800, var øya delt opp i små riker som lå i stadig strid med hverandre. Vikingene slo seg ned flere steder langs kysten og grunnla de første byene. Men irene samlet seg til motstand. De allierte seg med danskene, og omkring år 900 ble nordmennene drevet bort. Men de kom tilbake. Først på begynnelsen av 1000-tallet ble det siste norske vikingriket nedkjempet på Irland.
## Referanser
A Pleasant Shade of Gray (video)

***A Pleasant Shade of Gray*** er den første konsertvideoen til det amerikanske progressiv metal bandet Fates Warning.

Videoen ble utgitt på VHS 24. mars 1998 av Metal Blade Records. Videoen er opptak fra konserter i Nürnberg, Köln, Würzburg, Offenbach, og Ludwigsburg i Tyskland, samt Hollywood, USA. Lyden er mikset av Terry Brown.

Videoen ble utgitt på nytt i 2006 som bonus-DVD på musikkalbumet *[[A Pleasant Shade of Gray]]*.

## Sporliste
* Part I 	
* Part Ii 	
* Part Iii 	
* Part Iv 	
* Part V 	
* Part Vi 	
* Part Vii 	
* Part Viii 	
* Part Ix 	
* Part X 	
* Part Xi 	
* Part Xii

## Personell
*Ray Alder  Vokal
*Jim Matheos  Gitar
*Mark Zonder  Slagverk
*Joey Vera  Bassgitar
*Ed Roth  Keyboard
Border Gateway Protocol

**Border Gateway Protocol** (**BGP**) er en rutingprotokoll som blant annet benyttes i kjernen av Internett. Rent funksjonelt så setter den opp en tabell over IP-nettverk eller «prefixer» som spesifiserer nåbarheten mellom autonome systemer (AS). Protokollen er beskrevet som en path vector-protokoll. BGP bruker ikke vanlige IGP-verdier, men benytter trafikkbaner, nettverkspolitikk og/eller regelsett.

## Eksterne lenker
* LinkRank Et verktøy for å visualisere BGP-ruting (University of California, Los Angeles)
* Ressurser for BGP Ruting  
* BGP tabellstatistikker
* ASNumber Firefox Extension viser AS-nummeret og annen informasjon om nettsiden som vises
* RIPE Routing Information Service collecting over 550 IPv4 and IPv6 BGP feeds at 14 sites around the world
* RIS Looking Glass, som gi innblikk i store deler av rutingen på internett
* Noen viktige BGP RFC'er
** RFC 4456, BGP Route Reflection – An Alternative to Full Mesh Internal BGP (IBGP)(obsoletes: RFC 2796)
** RFC 4278, Standards Maturity Variance Regarding the TCP MD5 Signature Option (RFC 2385) and the BGP-4 Specification
** RFC 4277, Experience with the BGP-4 Protocol
** RFC 4276, BGP-4 Implementation Report
** RFC 4275, BGP-4 MIB Implementation Survey
** RFC 4274, BGP-4 Protocol Analysis
** RFC 4273, Definitions of Managed Objects for BGP-4
** RFC 4272, BGP Security Vulnerabilities Analysis 
** RFC 4271, A Border Gateway Protocol 4 (BGP-4) (obsoletes: RFC 1771)
** RFC 3392, Capabilities Advertisement with BGP-4 
** RFC 3065, Autonomous System Confederations for BGP 
** RFC 2918, Route Refresh Capability for BGP-4
** RFC 1772, Application of the Border Gateway Protocol in the Internet Protocol (BGP-4) using SMIv2
* utdaterte RFCer
** RFC 2796, Obsolete – BGP Route Reflection – An Alternative to Full Mesh IBGP
** RFC 1965, Obsolete – Autonomous System Confederations for BGP
** RFC 1771, Obsolete – A Border Gateway Protocol 4 (BGP-4)
** RFC 1657, Obsolete – Definitions of Managed Objects for the Fourth Version of the Border Gateway
** RFC 1655, Obsolete – Application of the Border Gateway Protocol in the Internet
** RFC 1654, Obsolete – A Border Gateway Protocol 4 (BGP-4)
** RFC 1105, Obsolete – Border Gateway Protocol (BGP)
Største lengde

**Største lengde** eller **lengde over alt** (engelsk *length overall*, forkortet **LOA** eller **o/a**), er et mål på et skips lengde, definert som avstanden mellom de to punktene på et skipsskrog som ligger lengst fra hverandre, målt parallelt med vannlinjen. Ror og andre demonterbare detaljer tas ikke med i målingen. 

## Se også
*Lengde mellom perpendikulærene
*Lengde ved vannlinje

## Referanser
Mats Eldøen

**Mats Eldøen** (født 1983) er en norsk skuespiller. Han er utdannet ved Romerike folkehøgskole, og har erfaring fra barne- og ungdomsteater, samt studentteatret i Oslo og Oslo Nye Teater. Eldøen er flere ganger norgesmester i teatersport og jobber til daglig som assosiert kunstnerisk leder ved Det andre teatret. Han har tidligere blant annet vært paneldeltaker i satireprogrammet *[[Desken]]* på NRK3, skrevet og medvirket i *Tellekorpset* og *Lesekorpset* på NRK Super, samt medvirket i en rekke norske filmer og tv-serier.  I 2015 startet Eldøen som fast deltager i *[[Alt er lov]]*. Han har deltatt i flere reklamefilmer. Våren 2024 deltar han i NRKs nye program «Nytt på nytt Quiz».

## Filmografi
* 2006 *[[Marias menn]]*, Jonas 
* 2008 *[[Fritt vilt II]]*, Sverre
* 2008 *[[Fatso]]*, Kiwi-medarbeider
* 2008 *[[Max Manus (film)|Max Manus]]*, Edvard Tallaksen
* 2012 *[[Nattskiftet]]*, Daniel
* 2014 *[[Beatles (film)|Beatles]]*, Lærer Braathen
* 2014 *Adventslekene*, Frikk Underskog
* 2018 *[[KuToppen]]*, Guttegeiten Gaute (stemme)
* 2022 *[[Hodejegerne (TV-serie)|Hodejegerne]]*, Sander Fjellheim
* 2023 *[[Makta]]*, Jens Solli

## Referanser


## Eksterne lenker
* 
* Ensemblet på Det Andre Teatret
Pauline av Württemberg (1810–1856)

**Pauline av Württemberg** (1810–1856) var prinsesse av Württemberg. Hun var datter av Paul av Württemberg og Charlotte av Sachsen-Hildburghausen. 23. april 1829 giftet hun seg med Vilhelm I av Nassau i Stuttgart. Hun er tippoldemor til Harald V, på hans mors side.

## Se også
* Stamtavlen til Harald V

## Referanser
Jørre Kjemperud

**Jørre André Kjemperud** (født 1968) er en norsk internasjonal profesjonell sandvolleyballspiller siden 1993. Han har også spilt innendørs volleyball i Norge.

Kjemperud var makker med Are Kristoffer Hjeltnes (1993&ndash;1995). Han deltok i sandvolleyball i Sommer-OL 2000 og 2004 med Vegard Høidalen. Høidalen var hans makker (1995&ndash;2004). Kjemperud deltok i sandvolleyball i Sommer-OL 2008 med Tarjei Skarlund. Skarlund var hans makker fra 2005 til 2008. Fra og med 2009 spilte han sammen med Høidalen igjen. Kjemperud er den norske sandvolleyballspilleren med flest gull i NM, med sine åtte gull mellom 1998 og 2008.
 
Han er 1,88 meter høy.

## Meritter

**VM**
* 2001: Bronse i Klagenfurt

**EM**
* 1997: Gull i Roma
* 1998: Bronse i Rhodos
* 2000: Bronse i Bilbao
* 2001: Bronse i Jesolo
* 2002: Bronse i Basel
* 2003: Sølv i Rethymnon

**World tour**
* 1998: Gull i Grand Slam i Berlin
* 2000: Sølv i Marseille
* 2004: Sølv i Espinho
* 2003: Bronse i Grand Slam i Klagenfurt
* 2004: Bronse i Espinho
* 2004: Bronse i Stare Jablonki
*2020: 9 plass , Cook Islands i en alder av 51 og med det historisk.

**OL**
* 2000: 9.-plass i Sydney
* 2004: 9.-plass i Athen
* 2008: 19.-plass i Beijing

**Prøve-OL**
* 2003: Bronse i Athen

Kjemperud har vært inne i hovedrunden på World tour siden 1997.

## Utmerkelse
* 1997: King of the beach

## Referanser


## Eksterne lenker
* Kjemperud - Høidalen Ofisielle nettside
* 
* Profil hos Beach Volleyball Database
* Kjemperud – Skarlunds offisielle nettside
Pauline av Württemberg

**Pauline av Württemberg** kan vise til flere personer:

* Pauline av Württemberg (1800–1873), prinsesse (ved fødsel) og dronning (ved ekteskap) av Württemberg
* Pauline av Württemberg (1810–1856), prinsesse av Württemberg
* Pauline av Württemberg (1877–1965), prinsesse av Württemberg, fystinne av Wied
FC Hämeenlinna

**FC Hämeenlinna** er en finsk fotballklubb fra byen Hämeenlinna. Klubben spiller for tiden i finsk førstedivisjon, (*[[Ykkönen]]*), som er det nest øverste nivået i finsk fotball. Klubbens nåværende trener er Teuvo Palkki. 

FC Hämeenlinna spiller sine hjemmekamper på Kaurialan kenttä som har en kapasitet på over 4000 tilskuere. 

Klubben ble etablert i 1991 da klubbene PaKä Hämeenlinna og HPK Hämeenlinna fusjonerte og tok navnet** Kesko-Team Hämeenlinna**. Det nåværende navnet fikk klubben i 1997. 

## Eksterne lenker
* Hjemmeside til klubben
Lengde ved vannlinje

**Lengde ved vannlinje** (forkortet lvl eller w/l) er et mål på et skips lengde, definert som lengden av skipet ved en gitt lastkondisjon, som oftest ved konstruksjonsvannlinjen.

## Se også
*Største lengde
*Lengde mellom perpendikulærene

## Eksterne lenker
*
Lengde mellom perpendikulærene

**Lengde mellom perpendikulærene** (forkortet LPP) er et mål for et skips lengde, definert som den horisontale avstanden mellom rorsenter (aktre perpendikulær) og det mest fremre punktet på skipet som krysser vannlinjen (forre perpendikulær).

## Se også
*Største lengde
*Lengde ved vannlinje

## Referanser
Birdøya

**Birdøya** (engelsk: Bird Island) er ei ubebodd øy utenfor Sør-Georgia i Sør-Atlanteren. Øya tilhører det britiske oversjøiske territoriet Sør-Georgia og Sør-Sandwichøyene. Øya ligger på nordvestkysten av Sør-Georgia og er adskilt av Sør-Gerogia av Birdsundet. Birdøya er om lag 5 km lang og 1 km bred. Øyas høyeste punkt, Roché Peak, er oppkalt etter engelskmannen Anthony de la Roché, som oppdaget Sør-Georgia i 1675. Birdøya ble oppdaget i 1775 av en britisk ekspedisjon under ledelse av James Cook, som ga navnet etter det alle fuglene som hekker på øya.

British Antarctic Survey etablerte i 1963 en forskningsstasjon i Jordan Cove som i dag har fire forskere. Hovedområdene for forskningen er økologi og bestandutvikling av øyas sjøfugler og seler.

## Referanser
Pauline av Württemberg (1800–1873)

**Pauline Therese Luise av Württemberg** (født 4. september 1800 i Riga, død 10. mars 1873 i Stuttgart) var dronning av Württemberg fra 1820 til 1864, og siden enkedronning.

## Biografi
Pauline Therese Luise var datter av hertug Ludwig Friedrich Alexander av Württemberg-Teck og prinsesse Henrietta av Nassau-Weilburg.

Paulines far var en yngre bror av kong Fredrik I av Württemberg. Ludwig Friedrich – kalt Louis – hadde gode forbindelser til den russiske tsarfamilien, ettersom hans søster var tsarinaen Maria Feodorovna (født Sophia Dorothea av Württemberg), og tjenestegjorde både i den russiske arméen og som guvernør i Riga. Her ble Pauline født, som parets tredje datter.

Etter ønske fra kongen reiste familien tilbake til Württemberg. 15. april 1820 ble Pauline gift med sin fetter, Vilhelm I av Württemberg, sønn av kong Fredrik. Pauline skal ha lignet sin forgjenger, den idealiserte dronning Katharina (Katharina Pavlovna), men hadde ikke hennes intellekt.

Pauline fikk tre barn, blant dem den senere kong Karl I av Württemberg. 101 kanonskudd og ringing fra alle kirkeklokker i Stuttgart kunngjorde i 1823 begivenheten. Ekteskapet var ikke lykkelig. Kongens langvarige forhold til hoffskuespillerinnen Amalie von Stubenrauch var en stor sorg for dronningen.

Sine siste leveår tilbragte dronning Pauline overveiende i Sveits. Etter kongens død ble kongeparets distanserte forhold offentlig kjent; kongen hadde gjort dronningen arveløs i sitt testament.

Pauline døde i mars 1873 i Stuttgart, 72 år gammel.

Dronning Pauline nøt en betydelig folkelig popularitet. Flere gater, plasser og karitative institusjoner ble oppkalt etter henne.

## Barn
* Katharina Friederike (1821–1898), gift 1845 med sin fetter Fredrik av Württemberg (1808–1870), nevø av kong VilhelmI, og mor til kong Vilhelm II av Württemberg. 
* Karl I (1823–1891), konge av Württemberg fra 1864 til 1891.
* Auguste Wilhelmine (1826–1898), gift 1851 med prins Hermann av Sachsen-Weimar.

## Referanser


## Litteratur
* Sabine Thomsen: *Die württembergischen Königinnen. Charlotte Mathilde, Katharina, Pauline, Olga, Charlotte – ihr Leben und Wirken.* Silberburg, Tübingen 2006; ISBN 9783874077149.
Aggregasjon

**Aggregasjon** er en betegnelse på blodets evne til å koagulere, altså stivne og lage skorpe på et blødende sår. Mennesker som ikke har denne evnen er kjent som blødere.
Lillelord

***Lillelord*** er en roman av den norske forfatteren Johan Borgen, utgitt i 1955 og regnet som Borgens hovedverk. Romanen følger hovedpersonens oppvekst i et borgerlig hjem på begynnelsen av 1900-tallet, før sosialismens og kommunismens storhetstid. Foruten denne brytningen mellom samfunnssystemene, skildres hovedpersonens forhold til sin manglende farsfigur, hans forhold til rett og galt, erotikk, og samfunnets falskhet og overfladiskhet. Mest av alt søker hovedpersonen sin egen identitet og søker å forme den og skjerme den fra omgivelsene.

*Lillelord* er den første boken i trilogien som også omfatter *De mørke kilder* og *Vi har ham nå*, utgitt i 1956 og 1957.

Tittelen *Lillelord* stammer antakelig fra et begrep hentet fra engelsk og som betegner en bortskjemt og sorgløst privilegert ung person som selvsikkert tar sin velstand for gitt. Begrepet stammer fra Frances Hodgson Burnetts roman *[[Lille Lord Fauntleroy]]* fra 1885 (selv om Burnetts romanfigur ikke har disse trekkene). Begrepet *lillelord* ble, på den tid Borgens romanfigur levde, brukt av foreldregenerasjonen som kjælenavn på sine unge håpefulle. Begrepet har siden fått en negativ lading. Begrepet brukes fremdeles i engelsk, men brukes nå oftest nedsettende om bortskjemte barn.
I Borgens roman bruker moren, onkler og tanter lillelord som kjælenavn på hovedpersonen.

Johan Borgen vant kritikerprisen for Lillelord i 1955.

## Litteratur
* Ole Robert Sunde (19. mars 2016). «For åpen scene». Klassekampen Bokmagasinet, s. 4-5

## Eksterne lenker
* Utgaven fra 1991 | 1995 | 1999 hos Nasjonalbiblioteket.
Fuglstad (Bindal)

**Fuglstad** er ei lita grend, og navnet på en gård i Åbygda i Bindal kommune i Nordland. Her bor det ca. 13 personer fordelt på fire gårdsbruk med samme gårdsnummer. De har felles jaktrettigheter for små og storvilt, og fiskerettigheter i Åelva. Dette gir gode turistinntekter.

Mye tyder på at Fuglstad stammer fra vikingtiden (jernalderen). Det er en hel del gravhauger/gravrøyser rundt om på de fire brukene. Ingen av disse haugene har vært undersøkt nærmere arkeologisk. Båtbygging var i tidligere tider en sikker inntektskilde ved siden av gårdsdrifta,med hovedvekt på færdinger og prammer. God tilgang på trevirke og at brukene hadde felles sagbruk var grunnen til dette.

Det er her fylkesvei 1 ender 22 kilometer fra Terråk. Fast veiforbindelse ble det først i 1963 da det kom bro over Storelva (parti av Åelva) i form av ei utrangert jernbanebro. Den har følgelig bare ett kjørefelt.

## Referanser
Nordkjempepetrell

**Nordkjempepetrell** (*Macronectes halli*) er en stor sjøfugl i slekten kjempepetreller (*Macronectes*). 

## Biologi
Vingespennet er på . Nordkjempepetrellen har en sirkumpolar utbredelse i havområdene i sør på den sørlige halvkule, som regel mellom 40 og 60 grader sør. Om vinteren og tidlig vår er den å se i subtropiske strøk (opp til 28 grader sør).

Nordkjempepetrellen hekker blant annet på Crozetøyene, Sør-Georgia, Prince Edwardøyene, Kerguelen og Chathamøya.

## Inndeling
Inndelingen følger IOC World Bird List og er i henhold til Gill, Donsker & Rasmussen (2021). Norske navn på artene følger Norsk navnekomité for fugl (NNKF) og er i henhold til Syvertsen *et al.* (2008, 2017, 2020).

* Procellariiformes, stormfugler
** Procellariidae, stormfuglfamilien, 4 underfamilier, 16 slekter, 96 arter
*** Fulmarinae, (havhester), 5 slekter, 7 arter
**** *[[Pagodroma]]*, monotypisk
**** *[[Thalassoica]]*, monotypisk
**** *[[Daption]]*, monotypisk
**** *[[kjempepetreller|Macronectes]]*, kjempepetreller, 2 arter
***** *[[sørkjempepetrell|M. giganteus]]*, sørkjempepetrell
***** *[[nordkjempepetrell|M. halli]]*, nordkjempepetrell
**** *[[Fulmarus]]*, 2 arter
*** Pelecanoidinae, (dykkerpetreller og hvalfugler), 4 slekter, 12 arter
*** Pterodrominae, (egentlige petreller), monotypisk. 34 arter
*** Procellariinae, (lirer), 6 slekter, 43 arter

## Referanser




## Eksterne lenker
*
Steinerskolen på Lillehammer

**Steinerskolen på Lillehammer** er en steinerskole på Lillehammer.

Skolen ble opprettet i midten av 1980-årene. I 1988 flyttet skolen midlertidig til den gamle tyskerbrakken i Fåberggaten 152. I 1995 kjøpte skolen gamle Øyre skole på Vingar, ovenfor Vingnes, på vestsiden av byen. I begynnelsen besto skolen av to bygg hvor det ble drevet undervisning. I dag har skolen seks bygg som brukes til undervisning. Steinerbarnehagen ligger rett i nærheten. Skolen har i dag ca. 100 elever.

## Eksterne lenker
*Lillehammer steinerskole
Magne Misje

**Magne Misje** (1933–2016) var en norsk lærer, sakprosaforfatter og kringkastingsarbeider som var ansatt i NRK i over 20 år. 

Misje ble født på øya Misje i daværende Herdla kommune i Hordaland.

Misje var utdannet lærer og hadde tilleggsutdanning i norsk og pedagogikk. Han startet lærerkarrieren ved framhaldsskolen i Skudeneshavn i 1956. Han var først ansatt som lærer og deretter som rektor. Senere ble han rektor ved Skudenes ungdomsskole. Her var han fram til 1977, da han ble ansatt i NRK Rogaland sitt nye kontor i Haugesund, hvor han arbeidet til 1998. Misje ble kjent for mange radioprogrammer om kystkultur, fiskeri og sjøfart. Han var programansvarlig sammen med Dag Indrebø for dokumentarserien ''Evig heder'' som NRK laget om de norske krigsseilerne. For denne fikk de SKUP-diplom i 1995.

Misje var spesielt opptatt av krigsseilernes sak og i 1996 gav han ut boka *Det store sviket, krigsseglarane og fedrelandet*. 

Misje var chartermedlem i Lions Club Skudeneshavn. For sin innsats ble han tildelt Lions Club sin Melvin Jones Fellowship Award. I 1999 ble han tildelt Kongens fortjenstmedalje i gull.

## Bibliografi
* *Solstad rederi A/S – 25 år – 1964-1989*  1989
* *Det store sviket - krigsseglarane og fedrelandet* 1996  ISBN 82-521-4763-1
* *Fiskarhøvdingar langs vestlandskysten* 2000  ISBN 82-91258-14-7
* *"Rott jer sammen" – Norges sildesalgslag 1927-2002* 2002 (sammen med Arne Johannessen)
* *Solstad rederi AS : 40 år 1964-2004* 2004 ISBN 82-303-0325-8

## Referanser
Bærums Verk (sted)

**Bærums Verk** er et sted  i Bærum kommune i Akershus fylke. Det grenser mot dalføret Lommedalen. Navnet kommer av jernverket *Bærums verk* som var anlagt av Paul Smelter i 1610 og ble flyttet til sitt nåværende sted ved elven Lomma i 1641.

Verkseiernes tidligere bolig, oppført i 1762-64 av Anna Krefting, står fremdeles i *Verksgata*, hovedgaten gjennom jernverket. I de eldre industribygningene finnes det et museum som forteller om verkets historie og viser jernovner produsert på jernverket fra 1700-tallet til jernstøperiet ble nedlagt i 1964. I de tidligere arbeiderboligene i Verksgata er det små verksteder og butikker med salg av bl.a. kunsthåndverk.

Bærums Verk har også Norges eldste vertshus i fortsatt drift, Værtshuset Bærums Verk, som er fredet.

I 1970- og 1980-årene var det en utstrakt boligbygging på Bærums Verk. Det ble bygget i utkanten av selve verket, på områdene Helset, Toppenhaug, Sleiverud og Gommerud. Det ble vesentlig oppført selveide eneboliger. På selve verksområdet ble de gamle arbeiderboligene i Verksgata renovert for utleie til små håndverksbedrifter og kunstindustri. Jernverket ble utbygt til et kjøpesenter i 1997. Alt i alt er det et åtti-talls virksomheter i de gamle bygningene.

Bærums Verk er kjent for sin årlige tenning av juletreet på plassen utenfor kjøpesenteret

## Kjente personer fra Bærums Verk

*Knut Olsen, tidligere NRK-jouralist
*Kaci Kullmann Five tidligere politiker (H)
*Eivind Thoresen Skarpaas, kapelmester i NRK-programmet 20 spørsmål
*Erlend Mamelund, tidligere håndballspiller
*Lars Berrum, sykepleier, komiker
*Henny Reistad, håndballspiller
*Morten Skjønsberg, fotballspiller
*Sindre Bjørnestad Skar, langrennsløper

## Eksterne lenker
* Nettstedet til Handelsstedet Bærums Verk
Franz I av Liechtenstein

**Franz I av Liechtenstein** (født 28. august 1853, død 25. juli 1938) var fyrste av Liechtenstein mellom 1929 og 1938. Han var sønn av Alois II av Liechtenstein og hans hustru, erkehertuginne Franziska Kinsky. Franz etterfulgte sin eldre og barneløse bror, Johann II, som fyrste i 1929.

Han var Østerrike-Ungarns ambassadør til Nikolaj IIs hoff i St. Petersburg mellom 1894 og 1899.

## Referanser
Sakral Festival

**Sakral Festival** er en norsk multireligiøs musikkfestival i Lillesand. 

Festivalen startet 2008, og åpnet 21. august med konserten «Himmelsk lapskaus» i Lillesand kirke, hvor bl.a syv trøorgel medvirket. Den siste festivalen ble arrangert i 2014.

## Historie
Etter initiativ fra Ivar Skippervold – Arken kulturhus ble Forum For Sakralmusikk opprettet i Lillesand, og de har  stått bak den første sakrale musikkfestival i Norge. Festivalen er multireligiøs og hadde første år i 2008 Hare Krishna representanter som holdt foredrag og konsert, kristent gospelkor, buddistmunken Såzen Larsen Kusano, en gruppe indiske sikher, den muslimske gruppen Qawwali, Kristiansand Symfoniorkester, med flere. Den tidligere ortodokse presten og artisten Christine Harstad Schuff har også deltatt ved flere anledninger.

## Eksterne lenker
* 

## Kilder
* Agderpostens papirutgave 8. juli 2008
Chris Cronk

**Chris Cronk** er en amerikansk heavy metal-vokalist i bandet Karion.

Cronk var med å starte bandet Karion i Texas i 1983 sammen med gitarist Art Villareal, bassist Pete Perez, og trommeslager Frank Herreira. Bandet har tidligere annonsert utgivelsen av musikkalbumet *Iron Shadows* i 2006, et album med ny-miksede demoer fra midten av 80-tallet, men per 2008 er den ennå ikke utgitt.

Cronk var medlem av bandet Jag Panzer i en kort periode i 1985, og i progressiv metal-bandet Fates Warning en kort periode i 1987, mellom John Arch og Ray Alder. Han var ikke med på noe album med noen av disse bandene.

## Diskografi
* *Iron Shadows* (ennå ikke utgitt)

## Eksterne lenker
* 
* Karion på MySpace
Victor Arduini

**Victor Arduini** (født 31. mars 1963) er en amerikansk gitarist og bassist.

Victor var med å starte progressiv metal-bandet Fates Warning i 1985 som gitarist, men sluttet etter to albumutgivelser i 1986. Han ble erstattet av Frank Aresti. Han har også spilt bassgitar i det oppløste bandet Sinis Gally. Han er nå med i coverbandet The Remains som gitarist, sammen med flere av medlemmene fra Sinis Gally.

## Diskografi

### Fates Warning
* *[[Night on Bröcken]]* (1984)
* *[[The Spectre Within]]* (1985)

## Referanser


## Eksterne lenker
*  Sinis Gally på MySpace
*   The Remains på MySpace
Navojoa

**Navojoa** er en by og en kommune i den meksikanske delstaten Sonora. Kommunen har 187&nbsp;598 innbyggere, og 159&nbsp;313 av dem bor i byen.

## Kjente personer fra Navojoa
* Álvaro Obregón, president i Mexico mellom 1920-1924
* Beatriz Adriana, sangerinne
* Valentín Elizalde, musiker
Det apostoliske kammer

**Det apostoliske kammer** (lat.: *Camera Apostolica*) er en del av Den romerske kurie. I middelalderen hadde Det apostoliske kammer ansvar for Den hellige stols finanser. Etter pave Pius Xs regjeringstid har Det apostoliske kammer bare myndighet til å forvalte pavestolens verdier i en sedisvakans.

Lederen for Det apostoliske kammer er camerlengoen, eller i hans sted visecamerlengoen.

## Nåværende embedsmenn
*Camerlengo: Kardinal Tarcisio Bertone SDB 
*Visecamerlengo: Erkebiskop Paolo Sardi
*Sekretær og kansler for Det apostoliske kammer: Advokat Enrico Serafini

## Eksterne lenker
* Camera Apostolica (it)
* Beskrivelse på ''catholic-hierarchy.org'' (en)
Todd Armstrong

**John Harris «Todd» Armstrong** (1937–1992) var en amerikansk skuespiller, kjent fra rollen som Jason i eventyrfilmen *[[Jason og det gylne skinn]]* fra 1963.

Armstrong ble utdannet som skuespiller ved Pasadena Playhouse i 1958. Han tv-debuterte i serien *Manhunt* hvor han hadde en fast rolle. Han filmdebuterte året etter i *A Walk on the Wild Side*. I 1963 fikk han hovedrollen som den greske sagnhelten Jason i eventyrfilmen *[[Jason og det gylne skinn]].* Rollekarakteren ble dubbet av Tim Turner. Armstrong hadde en beskjeden karrieren etter dette. Han hadde sin siste filmopptreden i 1967 og sin siste TV-opptreden i 1982. 

## Referanser


## Eksterne lenker
*
San Luis Río Colorado

**San Luis Río Colorado** er en by og en kommune i den meksikanske delstaten Sonora, øst for Coloradoelven og kommunen Mexicali i Baja California. Byen befinner seg like syd for San Luis i Arizona. Folketellinger fra 2005 viser et innbyggertall på 138&nbsp;796.
Fylkesvei 4568

**Fylkesvei 4568** går mellom Klubbgata og Fiskepiren i Stavanger med arm til  Vassøy.

Strekningen inklusive ferjeforbindelsen ble fastlagt 2019, og består av de tidligere fylkesvei 449 (Rogaland) og fylkesvei 447 (Rogaland). En delstrekning av fylkesvei 509 ble også del av veien. Strekningen mellom hurtigbåtterminalen og Banavika er primær fylkesvei.

## Kommuner og knutepunkter

## Referanser


## Eksterne lenker
* Vegvesenets vegkart 
*
East London Mosque

**East London Mosque** er en moské i bydelen Tower Hamlets i London. Den ligger mellom Whitechapel og Aldgate, i nærheten av City of London.

Den er en av Storbritannias største moskéer, og bygningskomplekset har blitt utvidet for å huse London Muslim Centre med bl.a. en grunnskole.

Tanken om å bygge en moské i London oppstod i 1910, og det ble opprettet et fond til støtte for arbeidet. I 1940 kunne man kjøpe tre hus på Commercial Road i den østlige delen av London, og året etter åpnet de sammenslåtte husene som *East London Mosque*. I etterkrigstiden ble moskéen et sentrum for mange arbeidsinnvandrere i London.

I 1975 eksproprierte de lokale myndighetene eiendommene, men stilte nye midlertidige bygninger til rådighet ved Whitechapel Road. Menigheten samlet inn penger til å bygge en ny moské fra grunnen av, og mottok betydelige gaver fra kongen av Saudi-Arabia. Syv år senere startet byggearbeidene, og i 1985 stod den nye moskéen ferdig.

## Eksterne lenker
* East London Mosque
Inngrodd tånegl

**Inngrodd tånegl**, på latin *unguis incarnatus*, er når en negl vokser inn i huden ved siden av eller foran neglen. Inngrodde negler oppstår gjerne rundt stortåneglen, og blir ofte hovne, smertefulle og betente. 

En mulig årsak til at særlig stortåen er utsatt kan være at huden rundt stortåen har en tendens til å bli utsatt for større krefter fra neglen.

En inngrodd tånegl kan oppstå ved skade, eller man kan være genetisk utsatt. Noen ganger kan det skyldes at man bruker for små sko eller strømper. Våte sko kan også gi fare for infeksjon og inngrodde negler.

## Eksterne lenker
* Hvordan behandle en inngrodd tånegl (engelsk)
Gunnar Kalrasten

**Gunnar Kalrasten** (1905–1964) var en norsk gårdbruker, skogbestyrer og politiker for Arbeiderpartiet fra Biri. Han var  stortingsrepresentant for Oppland i fem perioder fra 1945 til sin død i 1964. I den første perioden var han vararepresentant, men møtte fast mens Olav Meisdalshagen og Lars Moen var medlemmer av regjeringen.

Han var sønn av trelasthandler Gunerius Kalrasten (1874–1946) og Klara Dagfinrud (1888–1954). Etter folkeskolen tok han framhaldsskole i 1922. Senere fikk han kurs i skog- og jordbruk, og han ble skog- og jordarbeider, drev småbruk 1930-1964, skogsarbeider og fløter i Russland 1931-1932. Fra 1941 ble han bestyrer av Biri kommunes skoger, etter krigen ble han også bestyrer for en del private skoger og bruk helt til han døde. I samme periode var han også herredsblinker.

Han satt i kommunestyret i Biri 1928–1963, og var varaordfører 1945–51. Han var formann i Biri skog- og landarbeiderforbund 1927-1948.

På Stortinget satt han i samferdselskomiteen praktisk talt hele tiden. 
## Referanser


## Eksterne lenker
*
Dado Pršo

**Miladin Dado Pršo** (født 5. november 1974 i Zadar) er en tidligere kroatisk fotballspiller. Han la opp i juni 2007, da han spilte for den skotske klubben Rangers FC.

## Karriere
Pršo debuterte som profesjonell i 1991 for den lokale klubben NK Zadar. Deretter hadde han korte opphold i Hajduk Split og i andredivisjonsklubben NK Pazinka fra Pazin, uten å få noe gjennombrudd. I 1993 dro han til Frankrike for å spille for FC Rouen, og derfra til Stade Raphaëlois i 1995.

I 1996 ble han oppdaget og kjøpt av AS Monacos daværende manager, Jean Tigana. Med Monaco spilte Pršo seg frem til finalen i Mesterligaen i 2004. Fra gruppespillet huskes han for sine fire mål i rekordseieren mot Deportivo de La Coruña (kampen ble spilt på Pršos fødselsdag, og endte 8-3 til Monaco).

Han spilte for under EM 2004, og scoret et mål mot  i Leiria 17. juni 2004. Han spilte også flere gode kamper i kvalifiseringen til VM 2006, men scoret ingen mål i sluttspillet.

## Referanser


## Eksterne lenker
*
Borgbacken

:*Se også [[Borgbacken, Borgå]] og [[Borgbacken, Rimbo]]

*'Borgbacken*' (*finsk Linnanmäki*) er en [[fornøyelsespark]] i bydelen [[Alphyddan]] i [[Helsingfors]]. 

Borgbacken er [[Finland]]s eldste fornøyelsespark, etablert i 1950. Parken har ca. 40 maskiner, samt andre attraksjoner som spillehaller, servering og en utendørsscene. Parkens eldste maskin er en karusell fra 1896. Den mest populære er [[berg- og dalbane]]n, som ble tatt i bruk samme år som parken åpnet, i 1951.

Borgbacken eies av *Stiftelsen Barnens Dag''. Siden 1999 har parken hatt mer enn 1 mill besøkende hvert år. I 2006 var parken byens best besøkte turistattraksjon, med 1,3 mill besøkende.  
## Eksterne lenker
* 
* Borgbacken
Malabo internasjonale lufthavn

**Malabo lufthavn** eller **Santa Isabel lufthavn**  er en lufthavn som ligger i Punta Europa på øya Bioko i Ekvatorial-Guinea. Flyplassen er den største i landet og betjener hovedstaden Malabo, som ligger 9 kilometer unna.

## Selskaper og ruter
*Aero Contractors (Nigeria) (Lagos, Libreville)
*Air France (Paris-Charles de Gaulle)
*Air Service Gabon (Libreville)
*Astraeus (London-Gatwick)
*Benin Golf Air (Cotonou, Douala, Libreville, Lome)
*Cameroon Airlines (Cotonou, Douala, Libreville)
*CEIBA Intercontinental (Annobon, Bata, Douala, Libreville)
*GETRA (Bata, Cotonou)
*Guinea Ecuatorial Airlines GEASA (Bata)
*Lufthansa (Abuja, Frankfurt) 
*Royal Air Maroc (Casablanca, Libreville)
*Iberia (Madrid)

### Frakt
*World Airways
*MK Freighters/Panalpina

## Se også
* Bata lufthavn

## Eksterne lenker
*
Ciudad Valles

**Ciudad Valles** er en by og en kommune i den meksikanske delstaten San Luis Potosí. Byen var den tredje største i delstaten med et folketall på omtrent 116&nbsp;261 for året 2005. Ciudad Valles befinner seg i regionen La Huasteca og omtrent 130 kilometer fra Tampico i Tamaulipas.
Bata lufthavn

**Bata lufthavn**  er den nest største flyplassen i Ekvatorial-Guinea etter Malabo internasjonale lufthavn og er den eneste andre med fast dekke.

## Selskaper og ruter
*CEIBA Intercontinental (Annobon, Douala, Libreville, Malabo)
*GETRA (Malabo)

## Eksterne lenker
* State Opening
Mattias Meiden

**Mattias Meiden** er en figur i Margit Sandemos slektssaga Sagaen om Isfolket. Han er
sønn av Tarald Meiden og Yrja Mattiasdotter. Har en bror, Kolgrim Meiden, som er rammet. 
Mattias blir ofte beskrevet som en engel eller som godheten selv. Dette er på grunn av hans øyne, tonefallet hans og hans omsorg for alt og alle rundt han. I bøkene hvor han omtales blir det gjentatte ganger sagt at andre karakterer blir oppløftet og får livsvilje igjen bare av å se Mattias i øynene. 

Mattias utdannes som doktor, og ble arving til Isfolkets skatt (en samling av magiske urter, trylleformler ++). Han gifter seg ikke før han er 30 år, og får kun en datter Irmelin Meiden.

Bøker som omhandler Mattias Meiden:

*6. Den onde arven
*8. Bøddelens datter
Wintherstormer

**WintherStormer** er et elektronisk band fra Norge.
De har utgitt fem studioalbum, samt flere offisielle og uoffisielle konsertalbum og enkeltspor.

## Medlemmer
*Terje Winther (synth)
*Erik Stormer (synth)
*Øystein Sandtrø (synth)

Tidligere medlemmer:

Geir Marthin Helland (slagverk) (2001 - 2012)

Atle Pakusch Gundersen (gitar, vocoder, theremin) (2001 - 2025)

## Diskografi
**[[Woodwork]]* (2007)
**[[Electric Fairytales]]* (2008)
**[[Ground Connection]]* (2011)
*d.e.s.h. (2018)
*Weird and Strage Hazards (2020)

## Eksterne lenker
* 
*
Bioko

**Bioko**, tidigere *Fernando Póo*, er ei øy i Guineabukta og er en del av Ekvatorial-Guinea. Den var i kolonitiden kjent som Fernando Póo, deretter noen år som Masie Ngueme Biyogo-øya. Øya fikk sitt nåværende navn i 1979. Bubifolket, som er en urbefolkning på Bioko, kaller øya for Otcho. Bioko har 260&nbsp;462 innbyggere (2001) og et areal på 2&nbsp;017 km². Den største delen av befolkningen er bosatt i landets hovedstad Malabo, som ligger nord på øya. Bioko er administrativt oppdelt i de to provinsene Bioko Norte og Bioko Sur. På Bioko ligger også det kjente Black Beach-fengselet.

## Referanser
Uspenskijkatedralen (Helsingfors)

**Uspenskijkatedralen** (finsk: *Uspenskin katedraali*, russisk: *Успенский собор*) er hovedkirke for Helsingfors' ortodokse menighet, og domkirke for Helsingfors' ortodokse bispedømme. Katedralen ligger på Skatudden, nær Salutorget i Helsingfors sentrum; og sto ferdig i 1868.

Uspenskijkatedralen er Nord- og Vest-Europas største ortodokse kirke, og bygningen i rød teglstein med de gyldne kuplene er et a de mest synlige tegnene på den russiske innflytelsen i Finlands historie. Kirken har 13 gyldne kupler, formet som ildluer. Kirken er tegnet og bygget av den russiske arkitekten og akademikeren Alexej M. Gornostajev. 

Kirkens navn kommer fra det slaviske ordet *uspenie*, som betyr «sovne inn» (dø). Katedralen er helliget til minnet om jomfru Marias innsovning, som minnes 15. august. Kirken er byens nest mest populære turistattraksjon, etter Borgbacken og foran Tempelplassens kirke. I 2006 ble Uspenskijkatedralen besøkt av 516&nbsp;500 turister.

## Referanser


## Eksterne lenker
* 
* Ortodoksi.net – Uspenskijkatedralen  
* Helsingfors' turistportal - Uspenskijkatedralen
Kirsti Jordet

**Kirsti Jordet** (1932&ndash;2019) var en norsk friidrettsutøver fra Tufsingdalen med til sammen 14 norgesmestertitler og to kongepokaler. 

Jordet satte norgesrekorder i diskos, høydehopp og spydkast. I tillegg vant hun flere norgesmesterskap i andre øvelser. Frem til og med 1952 konkurrerte hun for IL Follogutane, i 1953 for Røros IL og fra 1954 for IL i BUL.

I 1950 var hun med i EM i Brussel i øvelsen femkamp

Kirsti Jordet er søskenbarn med verdensmester i skiskyting Olav Jordet.

## Medaljer i norske mesterskap

## Se også
* Mestvinnende utøvere i NM i friidrett

## Referanser
Minnesundbrua

**Minnesundbrua** kan vise til:

*Minnesund bru, (Nye Minnesundbrua) veibru åpnet 1994
*Langset bru (Gamle Minnesundbrua), veibru åpnet 1959
*Minnesund jernbanebru, åpnet 1879
*Minnevika jernbanebru, åpnet 2023.
Standard Minimum Rules for the Treatment of Prisoners

**Standard Minimum Rules for the Treatment of Prisoners** er en standard for behandling av fanger som ble vedtatt den 30. august 1955 av FNs kongress for bekjempelse av kriminalitet og behandling av kriminelle, som ble holdt i Genève. Den har siden blitt godkjent av Det økonomiske og sosiale råd i resolusjoner av 31. juli 1957, 13. mai 1977 og 17. desember 2015.

Standarden er ikke bindende, men gir retningslinjer for internasjonal og nasjonal rett som gjelder behandling av fanger. Den skisserer det som blir regnet som gode prinsipper for slik behandling og drift av straffeanstalter.

## Eksterne lenker
*  Standard Minimum Rules for the Treatment of Prisoners
* Standrad Minimum Rules for the Treatment of Prisoner, resolusjon av 2015 (Nelson Mandela Rules)
Dry

***Dry*** er debutalbumet til PJ Harvey. Albumet ble spilt inn i Icehouse i Yeovil og sluppet av Too Pure i Storbritannia i 1992. De første 5000 LP-ene og 1000 CD-ene ble solgt i en *Limited edition*-utgave og inkluderte demoversjoner av låtene i tillegg til de offisielle versjonene. Albumet ble senere samme år sluppet i USA av Indigo Records.

## Sporliste
Alle sanger er skrevet av PJ Harvey hvis ikke noe annet er eksplisitt nevnt.

#«Oh My Lover» &ndash; 3:57
#«O Stella» &ndash; 2:36
#«Dress» (Rob Ellis, Harvey) &ndash; 3:16
#«Victory» &ndash; 3:16
#«Happy and Bleeding» (Ellis, Harvey) &ndash; 4:50
#«Sheela-Na-Gig» &ndash; 3:11
#«Hair» &ndash; 3:45
#«Joe» (Ellis, Harvey) &ndash; 2:33
#«Plants and Rags» (Ellis, Harvey) &ndash; 4:07
#«Fountain» &ndash; 3:52
#«Water» &ndash; 4:32

### Limited edition-utgave
#«Oh My Lover» &ndash; 4:02
#«O Stella» &ndash; 2:30
#«Dress» &ndash; 3:18
#«Victory» &ndash; 3:15
#«Happy and Bleeding» &ndash; 4:50
#«Sheela-Na-Gig» &ndash; 3:10
#«Hair» &ndash; 3:46
#«Joe» &ndash; 2:33
#«Plants and Rags» &ndash; 4:09
#«Fountain» &ndash; 3:54
#«Water» &ndash; 4:35
#«Oh My Lover (Demo)» &ndash; 2:30
#«O Stella (Demo)» &ndash; 3:16
#«Dress (Demo)» &ndash; 3:16
#«Victory (Demo)» &ndash; 4:19
#«Happy and Bleeding (Demo)» &ndash; 4:44
#«Sheela-Na-Gig (Demo)» &ndash; 3:15 
#«Hair (Demo)» &ndash; 3:37
#«Joe (Demo)» &ndash; 3:16
#«Plants and Rags (Demo)»  &ndash; 3:32
#«Fountain (Demo)» &ndash; 3:05
#«Water (Demo)» &ndash; 4:32

## Singler og promovideoer
# «Dress» (to versjoner)
# «Sheela-Na-Gig»

## Personell
*PJ Harvey &ndash; gitar, fiolin, vokal, produsent
*Rob Ellis &ndash; trommer, harmonium, vokal, produsent, miksing
*Steve Vaughan &ndash; bassgitar
*Ben Groenevelt &ndash; bassgitar, dobbel bass
*Ian Olliver &ndash; bassgitar
*Mike Paine &ndash; gitar
*Chas Dickie &ndash; cello
*Vernon &ndash; produsent

## Eksterne lenker
*
Rodeløkken

**Rodeløkken** (også skrevet **Rohdeløkken**) er et parklandskap nordøst på Bygdøy i Oslo. Området har også navnet **Henningslyst**. Det grenser til Dronningberget i nordvest, Thulstrupløkken i sør og Frognerkilen i nord og øst.

## Historie
Området het tidligere *Hesselbergløkken* etter Henning Hesselberg, den tidligere kommandanten og generalen på Akershus festning som bebygget løkken med herskapelige anlegg og hager. Siden ble løkken omdøpt til Henningslyst etter samme mann. Hesselbergløkken var den første løkken på Bygdøy, i forbindelse med utparselleringen av Kongsgården i 1780. Justisråden Paul Olsen Thrane ervervet senere området i 1802, før han solgte det videre til kong Karl Johan i 1819. Kongen overlot forvaltningen til generalkonsul Ernst Rohde (som dermed fikk løkken oppkalt etter seg) og sin livlege Magnus Andreas Thulstrup. Rodeløkken ble siden tilbakeført til Kongsgården i 1837.

## Rodeløkken kafé

Rodeløkken kafé har eksistert med servering siden 1873, den gang under navnet Rohdeløkken kafé, og er landskapets mest populære attraksjon med utsikt utover Frognerkilen. Den var tidligere eid av Ernst Rohde, og fikk dermed sitt navn fra ham. Dagens bygninger ble derimot bygget under eller i etterkant av andre verdenskrig, ettersom området trengte omfattende restaurasjon som følge av skader fra krigsårene. I en normal sesong holder kafeen åpent hele sommeren, fra mai til september.
Porto Santo

**Porto Santo** er en portugisisk øy som ligger 50&nbsp;km nordøst for Madeira i Nord-Atlanteren. Administrativt er den en del av den autonome regionen Madeira. Den største byen på øya er Porto Santo, også kalt Vila Baleria. I 2011 hadde kommunen og øya  innbyggere. Øya har en flyplass med rute til Funchal, som bare ligger 15 min unna med fly. Den er den nordligste og østligste av Madeiraøyene. Den nærmeste byen er Machico på Madeira i sørvest. Øya har en lengde på 9&nbsp;km og hovednæringen er turisme.

## Geografi

Landskapet på øya inkluderer jordbruksland i sør og sentrale områder og lenger sør en lang kystlinje med et par strender, skoger og gressletter i vest. I nord ligger flere steinete klipper med en lengre kystlinje, i nordøst ligger skogsområder og en fem-seks fjelltopper dekket av gress. Porto Santo har omtrent 9&nbsp;km sandstrender, mens øya Madeira ikke har noen, bortsett fra en liten strand nær Calheta.

## Historie
Øya ble offisielt oppdaget i 1418 av Henrik Sjøfareren, João Gonçalves Zarco og Tristão Vaz Teixeira.

Øya ble donert til Bartolomeu Perestrelo. Navnet Porto Santo (Hellig Havn) ble gitt til bukten på sørkysten som ga vern til sjøfolk under uvær. De første nybyggerne hadde harde tider på grunn av lite ferskvann og angrep fra algirske og franske sjørøvere.

## Turisme

Den 9&nbsp;km lange sandstranden er den største turistattraksjonen.

Kristoffer Columbus giftet seg og levde her en periode. Huset hans er i dag et museum.

Porto Santo har flere skoler, en latinskole, et gymnas, flere kirker, en plass (*[[praça]]*), et kongressenter, et museum, kjøpesenter, barer, restauranter og en golfbane.

## Klima
I motsetning til Madeira, så har Porto Santo et tørt klima.

## Referanser


## Eksterne lenker
* Bilder fra Porto Santo
Sørgeorgiaspissand

**Sørgeorgiaspissand** (*Anas georgica georgica*) er en stedegen underart av spisshaleand (*Anas georgica*) og lever kun på øya Sør-Georgia i Sør-Atlanteren.

Bestanden er anslått til 1&nbsp;000 individer.

## Eksterne lenker
*
Frognerstranda

**Frognerstranda** er en strandlinje sør i bydel Frogner i Oslo. Den strekker seg fra den innerste delen av Frognerkilen og Bygdøy i vest, til Hjortnes/Framnes i øst. Det inngår også som det vestligste delområdet av Fjordbyen.

Langs strandlinjen går det både gang- og sykkelveier, motorvei (Europavei 18) og togskinner. I nordenden er det utsikt mot attraktive boligområder på Skarpsno/Skillebekk, mens fjordsiden gir en solrik, sydøstvendt utsikt mot Dronningen og resten av det nordlige Bygdøy. Frognerstranda omfatter også marinaen Kongen.

## Referanser
Piedras Negras

**Piedras Negras** er en by og en kommune i delstaten Coahuila nord i Mexico. Byen befinner seg ved elven Río Bravo på grensen mot Eagle Pass i Texas. «Piedreas negras» betyr «sorte stener» på norsk. Navnet kommer fra kullgruvene i området.
Charles Grodin

**Charles Sidney Grodin** (1935–2021) var en amerikansk skuespiller, komiker og talkshow-leder.

## Bakgrunn og karriere
Grodin ble født i Pittsburgh i Pennsylvania av ortodokse jødiske foreldre, Lena (pikenavn Moretsky) og Theodore Grodin. Hans bestefar, Emanuel Moretsky, var en russisk-jødisk immigrant som kom fra en lang linje av rabbier og som flyttet til Pittsburgh rundt år 1900. Grodin har en eldre bror, Jack.

Grodin scenedebuterte i 1962 i Broadway-oppsetningen *Tchin-Tchin*. Han TV-debuterte samme år i serien *The Defenders* og hadde sin filmdebut to år etter i filmen *Sex and the College Girl*. Han var de første årene av sin karriere mest engasjert i TV-produksjoner og hadde i løpet av 1960-tallet en rekke gjesteopptredener i diverse krim- og dramaserier. Den første filmrollen han ble lagt merke til var som den unge dr. Hill i grøsseren *[[Rosemary's Baby]]* fra 1968. Han hadde deretter en birolle i filmsatiren *[[Catch 22]]*, fra 1970, før han i 1972 fikk hovedrollen i den romantiske komedien *[[The Heartbreak Kid (1972)|The Heartbreak Kid]]*. Utover 1970-tallet hadde han sentrale roller i filmer som *[[King Kong (1976)|King Kong]]* (1976), *[[Himmelen kan vente (film)|Himmelen kan vente]]* (1978) og krimkomedien *[[Sunburn (film)|Sunburn]]* (1979). I denne perioden hadde han også flere sceneopptredener på Broadway. I 1980-årene medvirket han i filmkomedier som *[[Seems Like Old Times]]* (sammen med Chevy Chase og Goldie Hawn), *[[The Woman in Red (1984)|The Woman in Red]]* (1984) og actionkomedien *[[Midnight Run]]* (1988, med Robert de Niro). Etter 1980-årene var hans filmkarriere beskjeden, men en kan nevne hans rolle i familiefilmen *[[Beethoven (film)|Beethoven]]* (1992) og dens oppfølger, *Beethoven 2* (1993). I 1994 hadde han hovedrollen i familiekomedien *[[It Runs in the Family]]*, som skulle bli hans siste filmrolle på over 10 år – inntil han i 2006 medvirket i den romantiske komedien *[[The Ex]]* fra 2006. Hans siste filmrolle var *[[An Imperfect Murder]]* (2017).

I perioden 1995–1998 hadde han sitt eget talkshow på CNBC, *The Charles Grodin Show*. I 2000 var han kommentator for talkshowet *60 Minutes II*.

## Priser
Godin ble i 1978 tildelt en Emmy for sin manus-innsats i TV-programmet *The Paul Simon Special*. Han vant prisen sammen med de andre i besetningen (bl.a. Chevy Chase). I 1988 vant han en pris ved Valladolid International Film Festival for sin innsats i *Midnight Run*. I 1994 vant han kategorien beste birolle på film ved American Comedy Awards for filmen *[[Dave (film)|Dave]]*.

## Privatliv
Grodin hadde en datter fra et tidligere ekteskap og to fra sitt siste ekteskap.

## Filmografi

## Referanser


## Eksterne lenker
*
Rid of Me

***Rid of Me*** er PJ Harveys andre albumutgivelse. Albumet ble sluppet i 1993 og ble i hovedsak tatt opp og produsert av Steve Albini, med unntak av ett spor &ndash; «Man-Size Sextet» som ble produsert av Head, Harvey og Rob Ellis. Albumet inneholder også en coverversjon av Bob Dylans sang Highway 61 Revisited. Dette var *bandet* PJ Harveys siste utgivelse før de brøt opp og Polly Jean Harvey fortsatte solo under samme navn.

## Sporliste
Alle sangene er skrevet av PJ Harvey, unntatt hvor annet er notert.

# «Rid of Me» &ndash; 4:28
# «Missed» &ndash; 4:25
# «Legs» &ndash; 3:40
# «Rub 'til It Bleeds» &ndash; 5:03
# «Hook» &ndash; 3:57
# «Man-Size Sextet» &ndash; 2:18
# «Highway '61 Revisited» (Bob Dylan) &ndash; 2:57
# «50ft Queenie» &ndash; 2:23
# «Yuri-G» &ndash; 3:28
# «Man-Size» &ndash; 3:16
# «Dry» &ndash; 3:23
# «Me-Jane» &ndash; 2:42
# «Snake» &ndash; 1:36
# «Ecstasy» &ndash; 4:26

## Personell
*PJ Harvey &ndash; gitar, vokal, fiolin, cello, orgel, produsent
*Rob Ellis &ndash; trommer, perkusjon, vokal
*Steve Vaughan &ndash; bassgitar
*Steve Albini &ndash; produsent
*Maria Mochnacz &ndash; fotograf
*Brendan Ashe &ndash; dirigent på «Man-Size Sextet»
*John Loder &ndash; mastering

## Singler og promovideoer
# «50ft Queenie»
# «Man-Size»

## Eksterne lenker
*